ועדת הכלכלה, כנסת 25, פרוטוקול מספר 262, 2024-01-10 00:00

דוד ביטן: בוקר טוב לכולם, אני פותח את הישיבה בנושא: פיצוי וסיוע לבנות זוג של המגויסים למילואים - הארכת דמי חופשת לידה

דוד ביטן:  זאת ישיבה משותפת עם הוועדה למעמד האישה

דוד ביטן:  לצערי, יושבת-ראש הוועדה למעמד האישה לא יכולה להגיע כי הבת שלה חולה, אבל היא איתנו בנפש ובכול בעניין הזה

דוד ביטן:       בשעתו הייתה ישיבה משותפת בנושא נשות המילואים, וקידמנו שם את הנושא של החלת דברים נוספים, וגם התקנות עברו

דוד ביטן:  לצערי הרב, השתכח מאיתנו הסיפור של חופשת לידה, ובאמת זה לא הגיוני שאישה שבעלה נמצא במילואים והיא בדיוק בחופשת לידה, צריכה לחזור לעבודה

דוד ביטן:  לכן, אנחנו מבקשים להאריך את חופשת הלידה לתקופה מסוימת

דוד ביטן:  יש בזה היגיון רב

דוד ביטן:  חברי הכנסת רוצים להגיד משהו? בבקשה

יצחק קרויזר: תודה רבה, אדוני היושב-ראש

יצחק קרויזר:  אני אדבר בקצרה על שלוש נקודות חשובות שדיברנו עליהן גם בדיון הקודם

יצחק קרויזר:  מדינת ישראל צריכה לקבל החלטה לעמוד לצד, ביחד ולא רק מאחורי ציבור המשרתים

יצחק קרויזר:  בדיון הקודם דיברתי על הקמת רשת ביטחון כלכלית – וזה נכון גם לחופשת לידה, גם לחל"תים ולכל הנושאים – שתבוא בצורה של תמריץ כלכלי לעסקים, שיחזרו וישמרו על מקומות העבודה

דוד ביטן: יש את התוכנית הגדולה של שר האוצר ושר הביטחון

דוד ביטן:  נחכה לראות מה הם יעשו

דוד ביטן:  אנחנו מדברים ספציפית על הנושא הזה

יצחק קרויזר: אני מדבר על הכלליות

יצחק קרויזר:  התוכנית הזאת תשמור גם על הזכות הסוציאלית והמקצועית ועל המוגנות התעסוקתית

יצחק קרויזר:  זה לא משנה אם זה בת הזוג או בן הזוג, כי בסוף זה יורד לרזולוציה של חופשת לידה

יצחק קרויזר:  אני חושב שצריך לקבל את ההחלטה הזאת ולהעביר מסר מאוד ברור, שמי שמשרת, מדינת ישראל נמצאת איתו ביחד בכל הרבדים – מי שנמצא בחזית הקרב ומי שנמצא בחזית העורף

יצחק קרויזר:  אני יודע שלשם אתה מכוון, ושם צריך לקבל את ההחלטה

יצחק קרויזר:  תודה

שרון ניר: בקצרה

שרון ניר:  קודם כול, אני רוצה להגיד שהתכונה של התינוקות שנמצאים היום במליאה ובבניין היא תכונה מבורכת, שמאירה קצת את המציאות הקשה והמורכבת שאנחנו נמצאים בה

שרון ניר:  אז ברוכים הבאים, גם האימהות וגם התינוקות

שרון ניר:       אנחנו מבינים שבשעת מלחמה לא רק האבות מגויסים

שרון ניר:  כל המשפחה מגויסת

שרון ניר:  כאישה אני רוצה לומר שהטרמינולוגיה של חופשת לידה תמיד קוממה אותי, כי הדבר האחרון שיש תחת הכותרת של חופשת לידה זה חופשה, כי זאת ממש לא חופשה

שרון ניר:  זה באמת משך של התארגנות עם הבית, עם המשפחה, עם התינוק החדש שמצטרף למשפחה

שרון ניר:  במצב מלחמה, הנושא הזה הופך להיות יותר מורכב, אדוני, יותר מסובך, ועצם העובדה שהמשפחה מגויסת, הנשים צריכות לשאת בכל הנטל המשפחתי של ילדים גדולים ושל תחזוקת הבית

שרון ניר:  באופן טבעי, כשנשים צריכות לשאת בכל הפעילות שמתבצעת בעורף, נשים הן תמיד החוליה החלשה, לצערנו, ונפגעות גם בנושא תעסוקתי

שרון ניר:  יש לזה גם נתונים סטטיסטיים

שרון ניר:       אני חושבת שאנחנו ככנסת צריכים להגיד אמירה ברורה בהקשר הזה, ובהחלט לראות את הנשים כחוליה המרכזית במאמץ המלחמתי, ולתת להן את כל המעטפת התומכת, כולל הארכת חופשת הלידה ודמי לידה, כדי שהן יוכלו להיות חלק מהמאמץ הזה במלחמה

שרון ניר:  תודה רבה

יוליה מלינובסקי: תודה רבה לכם, תודה, אדוני היושב-ראש, תודה רבה לבעלים שלכם ולבני הזוג שלכם

יוליה מלינובסקי:  לא רק בעלים, גם נשים לפעמים במילואים

יוליה מלינובסקי:  אני רוצה שאנחנו נשים לב, אדוני היושב-ראש, לנקודה נוספת – נשות קציני קבע ומשפחות של קציני קבע

יוליה מלינובסקי:  אלה אותן נשים, אותן בעיות, אותם קשיים, אותה חופשת לידה, אותם פיטורים ואותה דאגה נפשית מטורפת

יוליה מלינובסקי:  הכול אותו דבר

יוליה מלינובסקי:  אני מבקשת להרחיב את כל חבילת הסיוע שניתנת לנשות המילואים, וטוב שכך וזה מבורך, לשנות אנשי הקבע

יוליה מלינובסקי:  הוא בקבע, זה התפקיד שלו, זאת העבודה שלו, ויש הבדל בין איש קבע לבין מילואימניק

יוליה מלינובסקי:  זה ברור לי, ואני מקבלת את זה

יוליה מלינובסקי:  אבל הקשיים בחיי המשפחה, בגידול ילדים, בתעסוקה, בחופשת לידה ובכל הבעיות שמסביב, הם אותם קשיים

יוליה מלינובסקי:       נקודה נוספת, צריך לקחת בחשבון שאנשי קבע נכנסו ראשונים, מן הסתם, וכנראה יחזרו אחרונים

יוליה מלינובסקי:  כשהמילואימניקים יתחילו לחזור הביתה, הקצינים עדיין יהיו בשירות וטוב שכך

יוליה מלינובסקי:  זה תפקידם

יוליה מלינובסקי:  בזה הם בחרו ועל זה הם מקבלים כסף

יוליה מלינובסקי:  אבל אנחנו כמדינה לא היינו ערוכים למלחמה כל כך ארוכה

יוליה מלינובסקי:  זה עוד לא היה לנו אף פעם

יוליה מלינובסקי:  לכן, אני חושבת שיהיה חשוב אם תהיה אמירה של הוועדה ושלך, שכל חבילת הסיוע לנשות המילואים ניתן באותה מידה גם לנשות הקבע

דוד ביטן: אני לא רוצה לעשות את זה, אבל לגבי חופשת לידה – לעשות את זה

שרון ניר: כל אישה בחופשת לידה שבעלה בחזית

דוד ביטן: חופשת לידה – צריך להרחיב את המעגל, לא לגבי כל הסיוע כי זה לא יסתיים בנשות אנשי הקבע

דוד ביטן:  זה יגיע לנשות שוטרים, נשות שב"כ, נשות מוסד – לא נסיים את זה

דוד ביטן:  אי-אפשר להרחיב את המעגלים לאין סוף

דוד ביטן:  לגבי חופשת לידה, הדרישה שלך צודקת

יוליה מלינובסקי: הנקודה הזאת ספציפית – בסדר

יוליה מלינובסקי:  אני מאתגרת את האוצר וכמובן את הצבא, שגם נשות הקבע צריכות לקבל מענה

יוליה מלינובסקי:  הן מפוטרות, אין להן ימי חופשה, המחלות אותן מחלות ויש אותם קשיים

יוליה מלינובסקי:  אתה יודע מה? יש פתרון

יוליה מלינובסקי:  אני יודעת שאתה מאוד אוהב פתרונות

יוליה מלינובסקי:  יש לנו שירות לאומי, ויש הרבה מאוד כסף שם

דוד ביטן: זה לא נושא הדיון, ואין לנו הרבה זמן היום

יוליה מלינובסקי: שייתנו את הסיוע של המדינה על ידי שירות לאומי לטיפול בילדים ובקשיים

דוד ביטן: תודה

ניב עמית: חברת הכנסת יוליה, מה לגבי הבעלים של אלה שמשרתות במילואים?     

יוליה מלינובסקי: אותו דבר

לימור סון הר-מלך: כשאנחנו מדברים על משרתים, אנחנו מדברים על משרתות

לימור סון הר-מלך:  הכול אותו הדבר

יוליה מלינובסקי: אני בעד שוויון מגדרי

דוד ביטן: הם בעד שוויון מגדרי כשאין הרבה

דוד ביטן:  אין הרבה גברים בחופשת לידה

דוד ביטן:  כן, בבקשה

ולדימיר בליאק: תודה, אדוני היושב-ראש

ולדימיר בליאק:  קודם כול, אני רוצה להצטרף לדברי חבריי וחברותיי, ובעיקר להצדיע לכם על כל מה שאתן עושות בתקופה הזאת

ולדימיר בליאק:  עברתי עכשיו על ההצעות של הפורום, ואני תומך ברוב הרוב הצעדים

ולדימיר בליאק:  אני רוצה להתמקד בדבר אחד, ודיברנו עליו בוועדת הכספים

ולדימיר בליאק:  אני חושב שכל העסקים שבבעלות המילואימניקים ובבעלות נשות המילואימניקים צריכים להיכנס למסלול אדום לפיצוי מלא

ולדימיר בליאק:  בהקשר הזה, לפי התוכנית של הממשלה זה אמור להתבצע דרך הקרן במשרד הביטחון

דוד ביטן: מה זה ה-9 מיליארד? שם צריך להיות הסיוע

ולדימיר בליאק: אני חושב שהקרן במשרד הביטחון לא יודעת לפצות בעלי עסקים, וצריך לעזור לה

ולדימיר בליאק:  זה משהו טכני, אבל זה משמעותי

דוד ביטן: זה יגיע אליכם, ה-9 מיליארד, ואיך עושים את זה?     

ולדימיר בליאק: אני מאוד מקווה שכן

דוד ביטן: כשיגיע, נדון בזה

ולדימיר בליאק: אני מקווה שכן

ולדימיר בליאק:  זה צריך לחזור לרשות המיסים, כי רשות המיסים יודעת לפצות בעלי עסקים, להבדיל מהקרן של משרד הביטחון

דוד ביטן: נכון

דוד ביטן:  היא רוצה להגדיל את קרן מס רכוש

יצחק קרויזר: היושב-ראש, המענק שמגיע הוא מענק חד-פעמי, ובסוף צריך תמריץ כדי שהמעסיק ירצה לקבל בחזרה וישמור את המקום של איש המילואים

דוד ביטן: נתנו 9 מיליארד

דוד ביטן:  קודם כול, שיגיעו איך מחלקים את ה-9 מיליארד ואז נראה

אופיר כץ: בינתיים כבר הודיעו שזה לא 9 מיליארד אלא רק 3

אופיר כץ: 5 מיליארד

דוד ביטן: יש פה מישהו מביטוח לאומי?     

יוליה מלינובסקי: על חופשת לידה אנחנו מסכימים, אדוני היושב-ראש?     

דוד ביטן: כן, אני מסכים

דוד ביטן:  עם חופשת לידה אין לי בעיה

דוד ביטן:  אתם צריכים להבין, כמה שנרחיב, אנשים ישלמו את זה בסוף במיסים

דוד ביטן:  יש גבול גם לזה, אבל לא משנה

דוד ביטן:  לגבי חופשת לידה, הצדק ברור לגמרי ואין ויכוח בכלל

יוליה מלינובסקי: זה כבר משהו

דוד ביטן: ביטוח לאומי פה? כן

דוד ביטן:  בנושא של חופשת לידה, אנחנו מבקשים, וזאת העמדה של כל חברי הכנסת – אני חושב שלא רק של חברי הכנסת – שנשות המילואימניקים, שהן באמצע חופשת לידה והן מסיימות אותה, שתימשך להן החופשה עד שלושה חודשים בתקופת המלחמה

שרון ניר: זאת זכות מוקנית לאישה גם של איש קבע וגם של איש מילואים

דוד ביטן: אמרתי שאני מסכים לזה

דוד ביטן:  אתם יכולים להתארגן לזה ברגע שתהיה החלטה, נכון? מה אתם צריכים? תקציב ממשרד האוצר? בכמה מדובר?     

חנן פורת: אני מהלשכה המשפטית, ביטוח לאומי

חנן פורת:  נכון להיום, יש כ-4,700 נשים שנמצאות בחופשת לידה או שעתידות לסיים את חופשת הלידה עד סוף החודש

דוד ביטן: ומה עם קבע? לקבע לא התכוננתם

חנן פורת: לא התכוננתי

חנן פורת:  אין לנו נתונים של הקבע

חנן פורת:  אני מדבר על שירות המילואים

שרון ניר: אפשר בקלות להוציא את זה - - -     

דוד ביטן: בסדר, מה זה משנה? הם ישלימו את זה

חנן פורת: מדובר על עלות של כ-130 מיליון שקלים לבצע את המהלך הזה, לגבי נשות המילואים

שרון ניר: רגע, אדוני היושב-ראש, אני רוצה לומר שאם מדובר על אשת קבע או אשת מילואים שעזבה חופשת לידה, ובמקום זה הבעל נשאר בבית, זה צריך להיות באותה גזרה

שרון ניר:  צריך להסתכל על זה בכפיפה אחת

שרון ניר:  זה לא רק אישה אלא מי שנמצא בחופשת לידה, האישה או הגבר, וגם לכל ציבור המשרתים, גם מילואים וגם קבע

חנן פורת: ברשותכם, 130 מיליון ל-11 שבועות שביקשתם

חנן פורת:  למהלך כזה נדרש תיקון חקיקה בחוק הביטוח הלאומי, כאשר צריך להיות שיפוי של האוצר

דוד ביטן: בבקשה, לימור

לימור סון הר-מלך: כולם מבינים את הצורך

לימור סון הר-מלך:  בתחילת המלחמה פנו אליי מאות נשים – מאות נשים – עם הסוגיה הזאת של הארכת חופשת הלידה בתשלום לנשות מגויסים

לימור סון הר-מלך:  באמת ראיתי את המצוקה

לימור סון הר-מלך:  צריך להבין, יש פה מצוקה כפולה – יש מצוקה של ההתמודדות השגרתית עם הילדים, עם המשפחה, עם החיסרון של בן הזוג; יש מצוקה נוספת – כל אחת פה הייתה צריכה לצאת לחופשת לידה, והיא יודעת איזה קושי גדול יש בלחכות, בזה שאת יודעת שבעוד רגע זה מסתיים ואת צריכה לחזור

לימור סון הר-מלך:  הקושי הזה, יש לו השלכות גם נפשיות, גם על התינוק וגם על האימא

לימור סון הר-מלך:  מתחילת המלחמה זיהינו את זה, ופניתי גם אליך, אדוני היושב-ראש, וגם לשר הרווחה

לימור סון הר-מלך:  ביקשנו להכניס למתווה את הנושא של הארכת חופשת לידה בתשלום לנשות המילואים

לימור סון הר-מלך:  קיבלנו מידע על זה, שנתנו איזשהו מענה, אבל הוא מאוד מאוד חלקי ובעוד רגע נשמע עליו

לימור סון הר-מלך:  אנחנו לא רוצים פתרון ל-21 יום, אלא רוצים שלושה חודשים, ואנחנו צריכים להתעקש על זה

לימור סון הר-מלך:  זה הדבר היחיד שיכול לתת איזשהו חוסן לנשים האלה שנמצאות שם, שמתמודדות גם ככה

לימור סון הר-מלך:  הן אחרי לידה, יש השלכות נפשיות לזה, ולא צריך להכניס אותן לעוד סד של לחצים

לימור סון הר-מלך:  לא רוצים לראות אותן במקום אחר, וכולנו מבינים את זה

לימור סון הר-מלך:  בוודאי ובוודאי שיש ערך מהמעלה הראשונה ליישר קו ולתקן עיוות, ולהכניס גם את נשות הקבע

לימור סון הר-מלך:  תודה רבה

דוד ביטן: כשאמרת 131 מיליון, זה בחישוב לשלושה חודשים, נכון?     

חנן פורת: 11 השבועות הנוספים

דוד ביטן: תעלו, בבקשה, את האוצר

דוד ביטן:  זה לא כולל את נשות הקבע

חנן פורת: לא נשות הקבע, לא כוחות הביטחון, לא כוחות הרפואה וההצלה, ועוד אוכלוסיות שאפשר לחשוב גם עליהן באותו סל

דוד ביטן: האוצר איתנו בזום? שמעת את הדיון? לפני שאת עונה, אנחנו מבקשים שנשות המילואים יקבלו את התוספת וגם נשות הקבע

דוד ביטן:  לגבי נשות הקבע, עדיין לא קיבלתי נתונים, אבל זה יכול לבוא מהתקציב של ה-9 מיליארד שאישרתם בממשלה?     

ליטל שוחט: במסגרת התוכנית של ה-9 מיליארד, שעברה בממשלה, יש מענה לנשות מילואים שנמצאות בחופשת לידה, בתקופת לידה

ליטל שוחט:  המענה הוא בעצם מענק בסך 10,700 שקלים לכל בת זוג

דוד ביטן: זה לא מספיק

יצחק קרויזר: זה מה שאמרתי לך היושב-ראש, זה מענק חד-פעמי

יצחק קרויזר:  בסוף צריך לייצר איזשהו מתווה ארוך

יצחק קרויזר:  המענק מעולה, אבל זה לא מייצר פה רצף

אופיר כץ: מה שהם רוצים זה לקחת את זה מקרן הסיוע בסך 70 מיליון שקל

אופיר כץ:  זאת הקרן שהייתה – 70 מיליון שקל

אופיר כץ:  מתוכה חולקו כבר 35 מיליון, ומתוך זה אנחנו אמורים לממן עוד 130 מיליון

דוד ביטן: מי אתה?     

אופיר כץ: אני מהעמותה למען משרתי המילואים

דוד ביטן: בסדר, הבנו

דוד ביטן:  זה לא מעניין אותי מאיפה לוקחים

דוד ביטן:  בוא נגדיר את זה ככה

אופיר כץ: זה מאוד מעניין, כי אין מאיפה לקחת

דוד ביטן: אותי זה לא מעניין, העיקר שייתנו

דוד ביטן:  מה אכפת לי מאיפה לוקחים?     

אופיר כץ: לא, מאוד מעניין אותנו

דוד ביטן: אותך מעניין

דוד ביטן:  אותי לא מעניין

דוד ביטן:  מה שמעניין אותי זה שייתנו

דוד ביטן:  יש 9 מיליארד? שייתנו את זה משם

דוד ביטן:  מתוך 9 מיליארד ייתנו 130 מיליון, זה נושא חשוב למילואימניק שמשרת עכשיו בעזה או בצפון

דוד ביטן:  לא מעניין אותו מאיפה לוקחים את הכסף, העיקר שייתנו את זה

אופיר כץ: זה נכון מאוד, אבל אם התקצוב כרגע הוא של 70 מיליון - - -     

דוד ביטן: אני לא נתתי לך זכות דיבור

דוד ביטן:  לא באתי לדאוג עכשיו לעמותה שלך, הבנת אותי? באתי לדאוג לאנשים עצמם ולא לעמותה שלך

דוד ביטן:  זה ברור? חבל על הוויכוח

דוד ביטן:  לא רוצה לשמוע

אופיר כץ: - - -     

דוד ביטן: לא רוצה לשמוע

דוד ביטן:  אתה לא מבין את זה? לא נתתי לך זכות דיבור ואני לא רוצה לשמוע

דוד ביטן:  זה הכול

דוד ביטן:       ביום רביעי הבא – הפעם אני מבקש שתבואי לא בזום – תני לי, בבקשה, תשובה אחרי בדיקה עם מי שאת צריכה, שהתקציב הזה יבוא ויאושר

יוליה מלינובסקי: גם לקציני הקבע

דוד ביטן: בסדר

דוד ביטן:  עד אז יהיו נתונים, אבל אל תגדילו את המעגל

דוד ביטן:  אתם רוצים שזה יהיה או לא? אם תגדילו את המעגל, זה לא יהיה בסוף

דוד ביטן:  אמרתי שאני מוכן לעניין הזה

דוד ביטן:  אמרתי

דוד ביטן:  למה לחזור על זה כל הזמן? אמרתי כולל נשות הקבע

דוד ביטן:  מה אתם רוצים? אני לא מבין

שרון ניר: אדוני היושב-ראש, תיקון קטן בשוליים רק כדי שיביאו לך נתונים מסודרים

שרון ניר:  תקשיב לי רגע, יש גם נשים בתוך עומק השטח שיש להם בעלים

שרון ניר:  צריך להסתכל על הסל הזה

דוד ביטן: בסדר, הכנסתי גם את זה

דוד ביטן:  מוסכם

דוד ביטן:  מכיוון שאין להם את הדבר הזה, אני מבקש מוועדת הכספים – אני פונה אליך, בליאק, אתה המרכז

דוד ביטן:  אני מבקש שוועדת הכספים לא תדון בבקשות האלה עד שזה לא מאושר על ידי משרד האוצר

דוד ביטן:  אתם צריכים להיות הגב שלנו בעניין הזה

דוד ביטן:  אנחנו נכתוב מכתב לגפני, ונבקש שבעניין הזה יהיה ברור – שום דיון שקשור למשרד האוצר לא יהיה, עד שהם לא מאשרים את המתווה הזה

ולדימיר בליאק: אני איתך

דוד ביטן: זאת הבקשה של ועדת הכלכלה

יצחק קרויזר: תשלח את המכתב גם אלינו, ונחתום עליו כל חברי ועדת הכספים

דוד ביטן: מאה אחוז, בסדר גמור

דוד ביטן:  שמעת? ביום רביעי הבא אתם פה עם תשובה, אני מבקש חיובית

דוד ביטן:  גם ביטוח לאומי וגם משרד האוצר

דוד ביטן:  מתוך 9 מיליארד מדובר פה אולי אולי על 160 מיליון שקל

דוד ביטן:  תנו את הכסף הזה, מה הבעיה? זה הולך גם לנושא של המילואים ושל הצבא

דוד ביטן:  זה הכול

ליטל שוחט: הכסף למטרה הזאת כבר הוקצה מתוך ה-9 מיליארד

דוד ביטן: אז אתם תשנו

דוד ביטן:  תסדרו את זה איך שאתם רוצים

דוד ביטן:  זה לא מעניין אותי

דוד ביטן:  אני לא עובד אצלכם; אתם עובדים אצלנו, אז תסדרו את זה

דוד ביטן:  זה הכול

דוד ביטן:       אחרי שסגרנו את העניין שעד יום רביעי הבא תבואו עם תשובה חיובית, מישהו עוד רוצה לדבר? קחו בחשבון כשאתן מדברות, שאנחנו איתכם ולא צריך להאריך בסוגיה יותר מדיי

ד"ר חנה קטן: אני רוצה להודות על הקונצנזוס שיש פה

ד"ר חנה קטן:  אני באה גם בתור רופאה גניקולוגית, מיילדת הרבה מאוד שנים, ויש לי שבעה לוחמים עכשיו

ד"ר חנה קטן:  הנשים שלהן, שלוש נשים בהיריון, ושתי נשים אחרי לידה

ד"ר חנה קטן:  שתי הבנות שלי, התאומות, פספסו את זה

ד"ר חנה קטן:  הן חיכו לזה, הבטיחו להן, ולכן כל יום חשוב

ד"ר חנה קטן:  הן ילדו ממש לפני סוכות, והן מאוד רצו להישאר

ד"ר חנה קטן:  שתיהן גרות במקומות הזויים, עם שמונה ותשעה ילדים, והן פספסו את זה

ד"ר חנה קטן:  הן היו צריכות לחזור כשהבעל עדיין מגויס – אחד בלבנון ואחד באיו"ש

ד"ר חנה קטן:  אין להן מסגרות לתינוקות, ואחד הילדים הפסיק לינוק ולא עולה במשקל

ד"ר חנה קטן:  אין להן אפשרות להגיע לפעוטון בזמן

ד"ר חנה קטן:  זה דבר דחוף

ד"ר חנה קטן:  צריך לקחת בחשבון את כל אלה שהתחילו צו 8 בחופשת לידה, ולא רק אלה שעכשיו

ד"ר חנה קטן:  גם אלה שהתחילו

ד"ר חנה קטן:  חוץ מזה, המענק הכספי לא נותן מענה

ד"ר חנה קטן:  אני רוצה שהאישה תהיה בבית

ד"ר חנה קטן:  בתור רופאת נשים, אני רוצה שהיא תהיה בחופשה

ד"ר חנה קטן:  שאישה תקבל את החופשה, את ההחלמה שהיא זקוקה לה

ד"ר חנה קטן:  לתת מענק כספי זה לא מספיק

דוד ביטן:  אנחנו יכולים לתת רק כסף, אנחנו לא יכולים לתת משהו אחר, נכון? אנחנו מדברים על הארכת חופשת לידה

דוד ביטן:  מענק כספי זה יפה, אבל אנחנו לא מדברים על זה

דוד ביטן:  דרך אגב, ביטוח לאומי, כשהיא אומרת שכבר הקצו 10,000 שקל למשפחה מתוך ה-9 מיליארד שקל, ברגע שמאשרים לשלושה חודשים, התקציב נכנס לתוך המערבולת הזה

דוד ביטן:  זאת לא תוספת, כי כבר חלק אושר

חנן פורת: אני לא בטוח, לא בטוח

דוד ביטן: זה מה שאני מבין, שזה חלק

דוד ביטן:  אם, לדוגמה, 10,000 שקל שווים ל-50 מיליון, צריך להוסיף רק את ההפרש

לימור סון הר-מלך: אדוני היושב-ראש, מדברים פה על רטרואקטיביות

לימור סון הר-מלך:  הנשים האלה, שלא הייתה להן האופציה הזאת, שהן סיימו בדיוק את חופשת הלידה שלהן עכשיו

דוד ביטן: הכול בפנים, הכול בפנים

דוד ביטן:  הוא אמר את זה

חנן פורת: לא, לא, לא

דוד ביטן: אתה אמרת

דוד ביטן:  גם אלה שסיימו חופשת לידה

חנן פורת: לא, לא

חנן פורת:  אישה שסיימה את חופשת הלידה וחזרה עכשיו לעבודה, בתקופה הזאת - - -     

דוד ביטן: היא תקבל פיצוי מיוחד

חנן פורת: אבל היא כבר לא בחופשת לידה

חנן פורת:  יש הרבה דברים שעוד צריך לבחון

דוד ביטן: תקשיבו, אין לי בעיה להרחיב את המעגל, אבל בואו נסגור קודם כול את המעגל הקיים, ואחר כך נרחיב אותו

סבוראי בנד: אפשר לבקש הבהרה? אמרת קודם שהרופאות לא נכללות בזה

סבוראי בנד:  קודם אמרו שכוחות הרפואה לא נכללים במענה הזה

דוד ביטן: אתם רואים למה אסור להרחיב? לא נסיים עם זה

חנן פורת: אני דיברתי על נשות קבע, ועלו כאן עוד אוכלוסיות שיכולות להיות רלוונטיות לתיקון הזה

חנן פורת:  אין לי נתונים לגביהן, והן גם לא בבקשה שהתבקשנו לעשות

שלי טל מירון: ביקשנו חד-משמעית לבדוק את נשות הקבע

שלי טל מירון:  אמרנו את זה

שלי טל מירון:  זאת אוכלוסייה שאנחנו לא ניתן לכם להתעלם ממנה

חנן פורת: אני לא אמרתי שאני מתעלם, אמרתי שאני לא יכול להוציא נתונים על נשות קבע

חנן פורת:  אין לי את הנתונים האלה

דוד ביטן: עד יום רביעי הבא יהיו לך, נכון?     

לימור סון הר-מלך: מי יכול להוציא את הנתונים?     

דוד ביטן: עד יום רביעי הבא יהיו לך נתונים?     

חנן פורת: לא בטוח

דוד ביטן: למה לא?     

חנן פורת: ברגע שאנחנו משלמים את תגמול המילואים, אני יודע לומר כמה חיילי מילואים יש לי, וכמה נשים יש

דוד ביטן: תקבל את זה מהצבא, מה הבעיה? יש להם נתונים

דוד ביטן:  יש להם תעודות זהות, ותבדוק את זה עם תעודות זהות

דוד ביטן: רבותיי, בואו ניתן לאנשים שהגיעו לדבר ונסיים את הישיבה, כי כבר החלטנו על התוצאות של הישיבה הזאת

דוד ביטן:  בבקשה, תתחילי את ונלך לפי הסדר

דוד ביטן:  מי שרוצה להגיד משהו, שיגיד

דוד ביטן:  כולם בקצרה, ולא לחזור על הדברים

ספיר בלוזר: תודה

ספיר בלוזר:  כולנו בחל"ד עם תינוקות קטנים ואין לנו הרבה זמן

ספיר בלוזר:  אני מפורום נשות המילואימניקים

ספיר בלוזר:  גם אנחנו מודות לכם מאוד על כינוס הדיון הקודם וגם על ההתמקדות בנושא החל"ד, שבאמת נפל בין הכיסאות

ספיר בלוזר:  היינו רוצות להגיד כמה דברים מעבר להחלטה שהתקבלה פה בוועדה, לגבי הארכת חופשת הלידה

ספיר בלוזר:  אנחנו בעדה, כמובן, ומאוד חשוב וייסע לנשים שלא מצליחות לחזור למקום העבודה

ספיר בלוזר:  יש לנו עוד כמה הצעות

דוד ביטן: לא, לא

דוד ביטן:  רק על זה

דוד ביטן:  הדיון רק על זה

דוד ביטן:  הלאה, הבאה

דוד ביטן:  אני לא פותח שום דבר אחר

ספיר בלוזר: דובר כאן על תמריץ למעסיקים, ואני רוצה לתת דוגמה

דוד ביטן: לא, לא, זה לא בדיון

דוד ביטן:  אני מאוד מצטער

דוד ביטן:  ועדת הכספים דנה בדברים האלה, לא אנחנו

ספיר בלוזר: המעסיקים לא נותנים לנו לחזור לעבודה

דוד ביטן: זה לא בדיון, לא בדיון

דוד ביטן:  אני אומר לך משהו, זה לא בדיון

דוד ביטן:  זה של ועדת הכספים

דוד ביטן:  תבואו לוועדת הכספים, אני לא מוכן לפתוח את זה עכשיו

דוד ביטן:  הלאה, תמשיכו לדבר

מיכל ברקאי ברודי: אני אישה בפני עצמי וגם אשת מילואימניק – זאת ההגדרה הקסומה שרבות מאיתנו זוכות לה בימים אלה

מיכל ברקאי ברודי:  אני עצמאית, ואני רוצה לספר לכם שמרבית ההכנסה השנתית שלי הייתה אמורה להתחיל בין אוקטובר לפברואר

מיכל ברקאי ברודי:  אני כרגע בחודש שמיני, אמורה ללדת בשבועות הקרובים, וכל תחשיב דמי הלידה שלי מחושב על הכנסה שלא נכנסה, על הכנסה שלא התקבלה בגלל המלחמה

מיכל ברקאי ברודי:  כרגע, אין לדבר הזה מענה

מיכל ברקאי ברודי:  אם אתה מאריך לי את חופשת הלידה, אין לי איך לפרנס את הילדים שלי

מיכל ברקאי ברודי:  בעלי נמצא בצו 8 עד זמן לא ידוע, וארגון שמאוד יקר לליבי, ואני לא אזכיר את שמו – הייתי אמורה לנהל עבורו תוכנית מייד בתום חופשת הלידה, החליט להקדים את התוכנית לחודש אחרי הלידה

דוד ביטן: אני לא מבין, יש לך עסק אחר? 

מיכל ברקאי ברודי: יש לי עסק אחד, שהיה מאוד מצליח

דוד ביטן: אני מאמין שיש המון בעיות, ואנשים גם נופלים בין הכיסאות

מיכל ברקאי ברודי: לא, לא

מיכל ברקאי ברודי:  אני מדברת על דמי לידה

דוד ביטן: לגבי דמי לידה, אנחנו רוצים לתת

דוד ביטן:  אם יש בעיות אחרות שנוצרות, אמרתי לכם, זה דיון שצריך לבוא לוועדת הכספים

מיכל ברקאי ברודי: אני מדברת על התחשיב של דמי לידה

שלי טל מירון: היא עסק עצמאי, והיא לא יכולה לחשב את החודשיים שלפני הלידה, כי אין הכנסות

ולדימיר בליאק: לחילופין, יכולים לחשב לך לפי השנה הקודמת, לפי החוק

ולדימיר בליאק:  זה נכון שאין מענה לעסק בצמיחה, אבל עקרונית אפשר לחשב לפי השנה הקודמת

דוד ביטן: ביטוח לאומי, יש לכם פתרון לבעיה הזאת?     

חנן פורת: אתה יכול לחזור על השאלה?     

שלי טל מירון: תחדדי לו את השאלה במדויק

מיכל ברקאי ברודי: אני מדברת בשם עצמי ובשם נשות מילואים עצמאיות אחרות

מיכל ברקאי ברודי:  למעשה, חלק מאוד גדול מההכנסה השנתית שלנו נפגע בעקבות המלחמה

מיכל ברקאי ברודי:  לא נכנס כסף, והייתי צריכה להחזיק את הבית לבד

מיכל ברקאי ברודי:  בעלי במילואים, לא יכולתי לעבוד לאור המצב

מיכל ברקאי ברודי:  במצב הזה נפגעה ההכנסה שלי בצורה משמעותית, וחישוב דמי הלידה יושפע מזה

מיכל ברקאי ברודי:  גם אם ייתנו לי עוד זמן לחופשת לידה, 10,700 שקל לא יעזרו לי

דוד ביטן: התחשיב צריך להשתנות

דוד ביטן:  יש בזה משהו

ספיר בלוזר: נשות המילואימניקים עצמאיות שלא יכלו לעבוד בתקופת המלחמה עד עכשיו, איך זה משפיע על דמי הלידה שהן צפויות לקבל?     

דוד ביטן: הטענה נכונה, וצריך לתת לזה מענה

מיכל ברקאי ברודי: אני אשמח לדעת מה המענה, כדי לחזור לנשים רבות שעומדות מאחוריי

דוד ביטן: תנו לזה תשובה ביום רביעי הבא

דוד ביטן:  תחשבו על זה

שלי טל מירון: יש מענה

דוד ביטן: יש מענה? הוא ייתן ביום רביעי

דוד ביטן:  אני לא רוצה להקפיא את זה עכשיו

ולדימיר בליאק: אין מענה לעסק בצמיחה, ועל זה צריך לחשוב

דוד ביטן: את זה אתם צריכים לפתור במסגרת הדיון שיהיה על זה

ולדימיר בליאק: זה אתה

ולדימיר בליאק:  אני סתם אופוזיציה

דוד ביטן: מה זה שייך? נראה לי שאתה קובע שם לא פחות

דוד ביטן:  אל תקטין את עצמך

רות קלדרון: שלום, אני רוצה שתבינו כמה קשה לחזור אחרי חופשת הלידה

רות קלדרון:  חופשת הלידה שלי הסתיימה, ויש לי פעוטה בת שלוש שנים ותינוק בן 4

רות קלדרון: 5 חודשים שנמצא כאן

רות קלדרון:  בעלי גויס ב-7 באוקטובר

רות קלדרון:  הוא רופא בחטיבת מילואים, מטפל בחיילים בשטחי כינוס ובמפונים מהרצועה

רות קלדרון:  אני אחות בבית חולים במחלקה בה עובדים במשמרות, וכעת אני בחל"ת

רות קלדרון:  אין אפשרות לחזור לעבוד במשמרות כשהבעל במילואים, אחרת מי יהיה עם הילדים בערב ובלילה?     

דוד ביטן: אנחנו בעד זה שייתנו לכם חופשת לידה יותר ארוכה

רות קלדרון: אני רוצה לחזק את זה

רות קלדרון:  סיימתי את חופשת הלידה

חנן פורת: אני דיברתי על מי שיצאה לחופשת לידה ב-7 באוקטובר ויסיימו אותה עד 31 בינואר

דוד ביטן: צריך להגביל את זה

דוד ביטן:  זה לא שהיא הפסיקה את חופשת הלידה לפני ארבעה חודשים, ואנחנו נחדש לה

דוד ביטן:  צריך להגביל את זה בצורה הגיונית

ד"ר חנה קטן: מי שהייתה בחופשת לידה ובעלה בצו 8

דוד ביטן: הבנו

רות קלדרון: רגע, עוד לא סיימתי

רות קלדרון:  מאוד חשוב שתשמעו

דוד ביטן: אבל זאת לא תוכנית כבקשתך, שמדברים בלי הפסקה

רות קלדרון: חוץ מנשים שעובדות במשמרות, יש נשים שיש להן עסק, שהעסק שלהן על סף פשיטת רגל

רות קלדרון:  יש תינוקות אבל אין להם מסגרת, כי אין מספיק מקומות ממוגנים

דוד ביטן: הפתרון לגבי עסק שיש לו בעיות בגלל המלחמה, והתחשיב שלו יורד במסגרת חופשת לידה, זה יתוקן

דוד ביטן:  מעבר לזה, לא נוכל להיכנס לכל בעיה ספציפית של כל עסק במדינה

רות קלדרון: רגע, אם אפשר

דוד ביטן: לא, לא, סיימת

אופיר כץ: אני מהעמותה למען משרתי המילואים

אופיר כץ:  בהמשך למה שאדוני אמר, אנחנו עמותה של מתנדבים

אופיר כץ:  לא לקחנו מעולם שקל מהמדינה

דוד ביטן: אני לא אומר

אופיר כץ: לא לקחנו מעולם שקל מהמדינה, רק מתנדבים

אופיר כץ:  מה שמטריד אותנו פה זה שה-9 מיליארד הפכו פתאום ל-3

אופיר כץ: 5 מיליארד

דוד ביטן: למה?     

אופיר כץ: זה מה שדווח היום בבוקר

דוד ביטן: לא שמעתי

אופיר כץ: זה מה שאמרו

אופיר כץ:  מטריד אותנו מאוד שהכסף של הארכת חופשת הלידה, שזה הדבר הכי מוצדק ונכון - -      

דוד ביטן: זה מוצדק, אין ויכוח

אופיר כץ: - - לא יגיע מקרן הפיצויים

דוד ביטן: מה זה מעניין אותי? אתה דואג כל הזמן למכלול שאתם מטפלים בו

דוד ביטן:  אותי לא מעניין מאיפה זה מגיע, העיקר שיגיע

אופיר כץ: אני אגיד לאדוני מה מטריד אותנו

אופיר כץ:  הכסף הזה מיועד לעצמאים שפושטים את הרגל עוד מעט, ואם ייקחו את הכסף הזה מעצמאים - - -     

דוד ביטן: מה אתה רוצה שאני אעשה? לא אתן את הכסף הזה בגלל שלוקחים את זה מעצמאים? הרי אין סוף לדברים האלה

אופיר כץ: אדוני צודק

אופיר כץ:  אנחנו מבקשים שהתקצוב הזה לא יהיה - - -     

דוד ביטן: לא יודע

דוד ביטן:  קודם כול שיחזירו תשובה

דוד ביטן:  אני אתווכח איתך כשאני אקבל תשובה

דוד ביטן:  אני לא יודע עדיין מאיפה הם יביאו את זה

דוד ביטן:  מה אתה רוצה, שאני אעשה עכשיו דיון מאיפה מביאים את הכסף? אני אומר שקודם יביאו, ואחר כך נתווכח

אופיר כץ: אני יודע שזה קצת חורג, אבל אנחנו מבקשים שה-200 מיליון שקל שהוקצו באופן מיידי כפיצויים לעצמאים, לא יעברו דרך - - -     

דוד ביטן: הבנתי, בסדר

דוד ביטן:  ניקח את זה בחשבון

דוד ביטן:  ועדת הכספים צריכה לאשר את זה בסוף

דוד ביטן:  אמרתי, אנחנו נכתוב לוועדת הכספים מכתב, שלא תדון בבקשות האוצר באופן כללי – גם בתקציב וגם בבקשות אחרות – אלא אם כן תהיה תשובה חיובית לפי החלטת ועדת הכלכלה

דוד ביטן:  זה הכול

דוד ביטן:  זה לגבי מענק לידה

דוד ביטן:  גפני לא ידון באף בקשה, אז שייקחו את זה בחשבון

דוד ביטן:  בואו נראה את האוצר גיבורים גדולים

דוד ביטן:  אין צודק מהבקשה הזאת, והם יצטרכו לתת אותה

מאירה בסוק: אני מנעמ"ת, ואני רוצה לשים את הדברים בצורה יותר ברורה

מאירה בסוק:  חופשת לידה, לפי החוק, היא חצי שנה

מאירה בסוק:  אין בעיה

מאירה בסוק:  כסף היה רק לשלושה חודשים

מאירה בסוק:  אנחנו כמובן בעד הארכת חופשת הלידה

מאירה בסוק:  דמי הלידה לנשות המילואים, לכל מי שרק אפשר

יוליה מלינובסקי: וגם לנשות הקבע

מאירה בסוק: לכל מי שאפשר

מאירה בסוק:  אבל זה צריך להגיע מביטוח לאומי

מאירה בסוק:  למה? כי דובר על כך שהקרן של הצבא מיועדת לעזרה בשמירה על הילדים לנשים שאין להן אפשרות להשאיר את הילדים כמו רופאים ואחיות

דוד ביטן: בסדר

דוד ביטן:  זה לא פוגע בדברים אחרים

מאירה בסוק: דובר על כך שאם נשים יוצאות לחל"ת ולא מפטרים אותן, תודה לאל, כי גם זה קורה, אבל אף אחד לא משלם להן את התוספת של הבעיות הסוציאליות – קרן השתלמות, פנסיה – הקרן תעזור

מאירה בסוק:  אי-אפשר שהכול יהיה מהקרן

מאירה בסוק:  הפתרון המדויק הוא ביטוח לאומי

דוד ביטן: בסדר, אבל הם צריכים לקבל כסף מהאוצר

דוד ביטן:  לביטוח לאומי יש כסף בלי הגבלה?     

מאירה בסוק: זה צריך להיות משם

מאירה בסוק:  תודה

הדס וינוגרד: שלום, אדוני היושב-ראש, אני מפורום נשות משרתי הקבע

הדס וינוגרד:  נמצא איתי פה נטע

הדס וינוגרד:  אני רוצה להודות לכל חברות הכנסת שמסייעות לנו בשבועות האחרונים, ולהגיד תודה רבה גם לחברת הכנסת שלי טל מירון, גם לחברת הכנסת לימור סון הר מלך, גם לחברת הכנסת יוליה

הדס וינוגרד:  אני רוצה להגיד שאנחנו באמת נשכחנו ונשארנו בצד

הדס וינוגרד:  אני רוצה להצטרף לחברות שלי, לנשות המילואים, שמדברות על כך שייקחו את זה מהקרן הזאת או מקרן אחרת

הדס וינוגרד:  לנו אין אפילו קרן, ולנו אין שום סיוע

הדס וינוגרד:  קיבלנו אפס מענקים, אפס סיוע ואפס עזרה

הדס וינוגרד:  אנחנו נמצאות במצב לא פחות קשה

הדס וינוגרד:  בן הזוג שלי גויס ב-7 באוקטובר

הדס וינוגרד:  הוא יצא מהבית בשבת, ומאז ראינו אותו פעמים ספורות, בודדות

הדס וינוגרד:  אני בחופשת לידה שהוארכה הרבה מעבר למה שתכננתי

הדס וינוגרד:  הרבה הרבה מעבר למה שתכננתי

הדס וינוגרד:  אני עורכת דין במקצוע שלי, אני אוהבת לעבוד, ואני נמצאת בבית ככורח ולא כבחירה

הדס וינוגרד:  בסופו של דבר, אנחנו פשוט נשכחנו

הדס וינוגרד:  אני לא רוצה להגיד את זה בצורה יותר בוטה

הדס וינוגרד:  יש פה קרן שמדברים עליה וביקשו נתונים מהביטוח הלאומי גם בדיון בשבוע שעבר, שנכחתי בו, וגם בדיון שלפניו

דוד ביטן: הם יביאו את זה

דוד ביטן:  את יודעת מה? זה גם לא משנה לי

דוד ביטן:  ההחלטה תהיה שהן יקבלו

דוד ביטן:  ברגע שיעשו את התקנות, כולן יקבלו

דוד ביטן:  כמה זה יעלה? רוצים להביא לי את הנתונים ולהגיד לי כמה זה עולה? אין בעיה

דוד ביטן:  עד הדיון בוועדת הכספים יהיו נתונים

דוד ביטן:  אל תדאגי

ולדימיר בליאק: אם יהיה מקור תקציב, בסוף יהיה כסף כך או אחרת

הודיה מויאל: אני משדולת הנשים

הודיה מויאל:  אני רק רוצה לוודא שאנחנו מדברים על הארכת חופשת לידה ולא על מענק חד-פעמי

דוד ביטן: אנחנו מדברים על הארכה

הודיה מויאל: מצוין

הודיה מויאל:  דמי לידה

דוד ביטן: כן, שיישבו בבית

סבוראי בנד: אני מתמחה באורתופדיה

סבוראי בנד:  יצאתי בשבוע שעבר, אחרי שלושה חודשים של לחימה בעזה כמפקדת על פלוגת החייאה של חטיבה 14

סבוראי בנד:  באתי לדבר על הסיפור של הרופאות

דוד ביטן: למה הנושא של הרופאות ייחודי? תסבירי לי

סבוראי בנד: כי הן עובדות 350 שעות בחודש, וההארכה של חופשת הלידה עבורן, ביחס לאוכלוסיות אחרות, אפילו עוד יותר מאתגרת

סבוראי בנד:  עד 2021, הארכת חופשת לידה בתשלום הייתה - - -     

דוד ביטן: את מדברת על רופאות שלא מגויסות?     

סבוראי בנד: לא

סבוראי בנד:  אני מדברת באופן כללי על רופאות

דוד ביטן: אם הבעלים מגויסים, הם מקבלים

דוד ביטן:  מה הבעיה?     

סבוראי בנד: בעלים מגויסים מקבלים

לימור סון הר-מלך: מאיפה הבאת את זה שהן לא מקבלות?     

סבוראי בנד: הן לא

דוד ביטן: אנחנו מדברים על מי שבעלה מגויס

דוד ביטן:  מה זה משנה אם היא רופאה או משהו אחר? אין שום הבדל

דוד ביטן:  למה את מדברת באופן ייחודי על הרופאות? מה הסיבה?     

נעמה כהן: אנחנו מנהלות מאבק לתיקון ביטול הארכת חופשת הלידה כבר שנתיים, ולכן הגענו לדיון הזה היום כדי להעלות בפניך את הנושא

נעמה כהן:  הנושא הזה נמצא על הפרק כבר שנתיים

נעמה כהן:  ביולי 2021, כשהאוצר רצה לעודד אנשים לחזור מחל"ת לשוק העבודה, הוא ביטל את הסעיף שמאפשר לנשים במקצועות מיוחדים להאריך את חופשת הלידה

נעמה כהן:  עכשיו במלחמה, זה עוד יותר מקשה

סבוראי בנד: זה עוד יותר מקשה

סבוראי בנד:  כשמישהי צריכה לעבוד 350 שעות בחודש, והיא צריכה לצאת לתורנויות של 26 שעות ולהשאיר לא רק תינוק בן ארבעה חודשים, אלא גם את הילדים שלה בבית

יצחק קרויזר: בסוף צריך מתווה ארוך

יצחק קרויזר:  גם 2024 תהיה מלאה בימי מילואים

יצחק קרויזר:  גם 2025

דוד ביטן: לא, לא

דוד ביטן:  זאת לא החלטה אין סופית

דוד ביטן:  אנחנו מדברים על שלושה חודשים

דוד ביטן:  אם יהיה צריך יותר, נדון

יצחק קרויזר: צריך יותר

יצחק קרויזר:  למה להגיע לנקודת הקצה ואז לחזור לעשות דיון בוועדה?     

דוד ביטן: קודם כול, אני לא יודע מה יהיה לגבי המלחמה וכמה זמן היא תיקח

יצחק קרויזר: בכל מקרה, תפיסת הביטחון משתנה

דוד ביטן: אתם לא מבינים שכל חודש שאתה מוסיף, יש לזה עלויות תקציביות

דוד ביטן:  תנו לנו לסדר את העניין הזה, ואם יהיה צורך, הנושא יבוא עוד פעם לדיון

יוליה מלינובסקי: אדוני היושב-ראש, הבעיה פה עוד יותר חמורה

יוליה מלינובסקי:  היא רופאה, היא בעצמה הייתה במילואים, נכון?     

סבוראי בנד: כן, וגם בן הזוג שלי

יוליה מלינובסקי: וגם בן הזוג

יוליה מלינובסקי:  בן כמה התינוק?     

סבוראי בנד: היא הייתה בת שלושה חודשים וחצי, ועכשיו היא בת חצי שנה

יוליה מלינובסקי: זה הסיפור

נעמה כהן: הילדה שלהם הייתה בלי הורים שלושה חודשים

יוליה מלינובסקי: רופאים הם אוכלוסייה מיוחדת

יוליה מלינובסקי:  גם אם בעלה מגויס, היא מגויסת גם בעצמה מתוקף זה שהיא רופאה, כי זאת בדיוק ההתחייבות שלה

דוד ביטן: אז שניכם מגויסים, זה מה שאת אומרת?     

יוליה מלינובסקי: כן, זה המצב

דוד ביטן: מה הפתרון לזה?         

סבוראי בנד: זה לא רק הארכת חופשת לידה

סבוראי בנד:  נשים שנשואות לאיש מילואים והן רופאות, עדיין צריכות למלא את כל השעות הרגילות שלהן

סבוראי בנד:  המשמעות של זה היא שהכסף שיוצא על בייביסיטר, למשל - - -     

דוד ביטן: מה הפתרון? תגידי לי מה הפתרון שאת מציעה

סבוראי בנד: בחלק מהמקצועות, להעלות את גובה הפיצוי שאפשר להגיע אליו חודשית

סבוראי בנד:  כשאני מדברת עם מתמחה, היא אומרת לי שהיא הוציאה בחודש 6,000 שקל על בייבי סיטר כי היא עושה שבע או שמונה תורנויות בחודש

סבוראי בנד:  היא משאירה את הילדים שלה עם מישהו

דוד ביטן: בסדר, הבנתי

דוד ביטן:  נבדוק את זה

דוד ביטן:  הבנתי את הבעיה

לימור סון הר-מלך: אין לה אופציה להארכת חופשת לידה

דוד ביטן: הבנו את הבעיה

דוד ביטן:  כששניכם במילואים, יש היגיון בזה שתקבלו משהו מיוחד

דוד ביטן:  אין ויכוח על זה בכלל

דוד ביטן:  נבדוק את זה

דוד ביטן:  את יכולה להכין לנו נייר על זה? את יכולה לשלוח לנו את זה בכתב?      

לימור סון הר-מלך: כן, בהחלט

ד"ר אורית רישפי: תודה

ד"ר אורית רישפי:  אני מברכת על מה שעושים

ד"ר אורית רישפי:  בהמשך למה שנאמר קודם, אני חושבת שאנחנו כבר עמוק בתוך הבעיות, ויש הרבה יוצאי דופן והרבה שנופלים ונופלות בין הכיסאות, ולא נפרט כאן

ד"ר אורית רישפי:  אני מציעה שלקראת שבוע הבא, שיהיה בו דיון, אולי לעשות קול קורא או משהו ולשמוע על הבעיות

דוד ביטן: לא, זה לא עובד ככה

דוד ביטן:  עכשיו אני אשלח מכתב קול קורא, וכל אחד שיש לו בעיה ישלח לנו מכתב? לא צריך להגזים

ד"ר אורית רישפי: כמי שעוסקת בזכויות נשים, הפיצול הזה, שכל פעם פותרים רק בעיה נקודתית - - -     

דוד ביטן: כי כל בעיה נקודתית היא תקציבית

ספיר בלוזר: אבל יש לנו בעיה רוחבית

דוד ביטן: יש בעיות

דוד ביטן:  אתן יודעות שאנחנו במלחמה? אנחנו במלחמה

דוד ביטן:  מה את רוצה שאני אעשה?     

ספיר בלוזר: היושב-ראש, המעסיקים לא מחזירים אותנו למקום העבודה

דוד ביטן: לא בחרנו את זה; זה נכפה עלינו

דוד ביטן:  זה המצב

ספיר בלוזר: כבוד היושב-ראש, בריאיונות עבודה שואלים אותנו - - -     

דוד ביטן: את כבר דיברת

ספיר בלוזר: רגע, זה חשוב

ספיר בלוזר:  זאת נקודה שהיא קריטית לכלכלה

ספיר בלוזר:  המעסיקים לא מחזירים אותנו

ספיר בלוזר:  הם לא מעסיקים אותנו בגלל שהבעלים שלנו במילואים

ספיר בלוזר:  הם שואלים אותנו בריאיון עבודה - - -     

דוד ביטן: זה לא נושא הדיון

ספיר בלוזר: אבל זה עניין לוועדה

דוד ביטן: אני דיברתי ברור

דוד ביטן:  אני לא דן במה שלא נושא הדיון

יצחק קרויזר: אדוני היושב-ראש, במה שפנית אליי ואל חבר הכנסת בליאק כחברי ועדת הכספים, אנחנו נשמח לקבל את המכתב מוועדת הכלכלה

דוד ביטן: אנחנו נכין אותו היום, אין בעיה

ולדימיר בליאק: ביחד, נציג קואליציה ונציג אופוזיציה, נעשה הכול כדי לקדם את זה

דוד ביטן: ועדת הכספים תקבל מוועדת הכלכלה ונסיים את העניין הזה

אלון שוסטר: זה יכלול את כל הנקודות שהן העלו?     

דוד ביטן: לא, רק את הנקודה הזאת

יצחק קרויזר: גם נשות הקבע בתוך האירוע, היושב-ראש

יוליה מלינובסקי: תעשה סיכום, דוד

יוליה מלינובסקי:  תעשה סיכום

דוד ביטן: עשיתי כבר

דוד ביטן:  אנחנו ננסח את זה, וזהו

דוד ביטן:  אמרתי שתהיה הארכה של חופשת הלידה, ועל זה אין ויכוח

דוד ביטן:  גם לנשות הקבע וגם לנשות המילואים

דוד ביטן:  מעבר לזה, בעיות ספציפיות, נדון בהן ביום רביעי הבא

ספיר בלוזר: היושב-ראש, איך ועדת כספים תיתן לנו מענה בעניין מעסיקים? זה חונה אצלכם

דוד ביטן: זה לא חונה אצלנו

דוד ביטן:  זה חונה אצלם

דוד ביטן:  לצערי הרב, ביקשתי את הנושא הזה אליי, והחליטו שוועדת הכספים תדון כי התקנות של חוק הפיצוי נדונות בוועדת הכספים

ולדימיר בליאק: זה בתוך התקנות של הפיצויים

דוד ביטן: אני מכבד את זה, ובזה נגמר הסיפור

ספיר בלוזר: יש פה עניין התנהלותי של המעסיקים, ששואלים אותנו בריאיונות עבודה, כשאנחנו מבקשות לחזור מחופשת הלידה, האם בן הזוג שלכם משרת במילואים

ספיר בלוזר:  כשהם שומעים שכן, לא מאפשרים לנו לחזור לעבוד

ספיר בלוזר:  זאת סוגיה שרלוונטית לוועדת הכלכלה

דוד ביטן: הוועדה למעמד האישה דנה בזה

עדה מימון: וגם ועדת עבודה ורווחה דנה בזה

ספיר בלוזר: אבל אין מענים

ספיר בלוזר:  כרגע אנחנו לא מצליחות לחזור לעבודה

ולדימיר בליאק: יש לזה פתרון חוקי? אסור לו, נכון? אסור לו להפלות

דוד ביטן: ברור שאסור לו

דוד ביטן:  עוד פעם התפרצת

דוד ביטן:  תקשיבי, אני אוציא אותך ואני לא צוחק

דוד ביטן:  את כל הזמן נכנסת לנושאים שאת רוצה, ואני אמרתי שאני לא דן בזה

דוד ביטן:  את לא מבינה? ברור, דיברתי ברור, נכון? תכבדי את העניין ומספיק

ספיר בלוזר: תודה על העבודה של הוועדה

דוד ביטן: אני יודע שיש עוד בעיות

דוד ביטן:  ברור לי

דוד ביטן:  זה לא דבר חדש

דוד ביטן:  יש המון בעיות שנופלות בין הכיסאות וזה ברור, אבל אנחנו לא נפתור אותן ברגע זה

דוד ביטן:  אנחנו רוצים להתקדם עם מה שבאנו לדון בו, ואנחנו רוצים למצוא פתרון

דוד ביטן:  הרופאות העלו טענה נכונה בסוגיה הזאת, ואנחנו נבדוק אותה

דוד ביטן:  מי שמעלה טענה לסוגיה הספציפית – גם היא העלתה טענה כזאת – בסדר

דוד ביטן:  אנחנו לא נתפרס כי לא נסיים את הדיון, ובסוף לא נפתור את הבעיה שלשמה באנו

דוד ביטן:  הבנת? אני מנסה להסביר לך את זה, ואת מתעקשת על זה כל הזמן

ספיר בלוזר: בסדר גמור

ספיר בלוזר:  הפתרון שנתתם הוא רוחבי ונותן את המענה

ספיר בלוזר:  אנחנו נשמח שהוא יקרה בהקדם, רק לא על חשבון - - -     

דוד ביטן: אמרתי, תפנו לוועדת הכספים

דוד ביטן:  הם דנים בזה

דוד ביטן:  שוסטר, רצית להגיד משהו?     

אלון שוסטר: חשבתי שאנחנו הולכים למליאה

דוד ביטן: לא, יש לנו ארכה

אלון שוסטר: קודם כול, אני מכבד מאוד את ההחלטה הניהולית שלך לסיים נושא קריטי כמו חופשת לידה

אלון שוסטר:  אני חושב שאנחנו, הבית הזה חייב לקחת את הסוגיה הזאת כרכיב בחוסן שלנו

אלון שוסטר:  יש עוצמה גדולה לעם הזה, יש חסינות גדולה ואנחנו יודעים להגן על עצמנו

אלון שוסטר:  המשימה שלנו כרגע היא לייצר חוסן

אלון שוסטר:  לא חוסן אישי, פרטני, אלא חוסן כלכלי וחוסן כתחושת סולידריות של העם הזה

אלון שוסטר:  אם אנחנו הולכים להפקיר 2%-3% שיוצאים החוצה כדי להפגין את העוצמה הגדולה שלנו, ומפקירים את העורף, זאת תהיה בכייה לדורות

אלון שוסטר:  יש לנו הזדמנות לחזק את הסולידריות שבאה לידי ביטוי מדהים בחודשים האחרונים

דוד ביטן: אני מסכים איתך

דוד ביטן:  אלי דלל, אתה רוצה להגיד משהו?     

אליהו דלל: אני חושב שזאת נקודה מאוד מאוד חשובה, וצריך לעזור לנשות המילואים

אליהו דלל:  אנחנו רואים ושומעים פה אותן בנושא דמי הלידה

אליהו דלל:  זה חשוב, וזה סיוע

אליהו דלל:  נכון שזה תקציבי, אבל זה המעט שבמעט שנותן להן את הצד הנפשי והכלכלי שאפשר לסייע להן

דוד ביטן: תודה

דוד ביטן:  מי לא דיבר?     

אחוה שיש: אני אשמח להתייחס

אחוה שיש:  אני בת 27 ואני משרתת במילואים תחת צו 8 מה-7 באוקטובר

אחוה שיש:  אני נמצאת כאן היום כי אני איבדתי לגמרי את הזכאות שלי לדמי לידה בעקבות ההתייצבות למילואים

אחוה שיש:  תקופת מילואים לא נחשבת כתקופת אכשרה לתקופת חישוב הזכאות לדמי לידה

אחוה שיש:  לא חצי שנה, לא שלושה חודשים – אפס

אחוה שיש:  זה ממש החוק

אחוה שיש:  זה לא הגיוני, זה לא סביר

אחוה שיש:  פניתי לביטוח לאומי שבע פעמים כדי לוודא שזה אכן המצב, והתשובה שקיבלתי היא שהדרך היחידה שלהם לעזור לי, היא להגיד לי להפסיק לעשות מילואים ולצאת לעבוד מחר, כדי שתהיה לי זכאות

דוד ביטן: זה כשהאישה במילואים, נכון?     

שלי טל מירון: היא בעצמה

אחוה שיש: כן

אחוה שיש:  אני במילואים, אני בצו 8, ואיבדתי את הזכאות שלי לדמי לידה

דוד ביטן: ביטוח לאומי, אתם מודעים לבעיה הזאת?     

חנן פורת: מודעים לבעיה הזאת

חנן פורת:  עם היום הקובע שלה היה בתקופת המילואים, יש כאן בעיה

חנן פורת:  היא יכולה לפנות אלינו פרטנית

אחוה שיש: פניתי פרטנית והתשובה שקיבלתי הייתה: אז תפסיקי לעשות מילואים ותצאי לעבוד מחר

חנן פורת: מבחינת החוק, הפסקת עבודה צריכה להיות - - -     

דוד ביטן: מה אתם צריכים לעשות? תיקון תקנה?     

חנן פורת: לא, זה חוק

אחוה שיש: הדבר היחיד שהם יכולים להציע לי זה להפסיק לעשות מילואים

דוד ביטן: רגע, רגע, הם מודעים לבעיה

דוד ביטן:  הם ימצאו פתרון

דוד ביטן:  מה זה פתרון פרטני?     

חנן פורת: השאלה היא אם יש לה תקופת אכשרה לפני זה

דוד ביטן: מה זה פתרון פרטני?     

חנן פורת: אני לא מכיר את המקרה

חנן פורת:  אני לא יודע כמה חודשי עבודה היו לה לפני שהיא הפסיקה לעבוד

אחוה שיש: הפתרון הוא שינוי החוק

אחוה שיש:  אין פתרון אחר

חנן פורת: השאלה כמה זמן עבדת לפני זה

חנן פורת:  יש לך תקופת אכשרה של 15 חודשים? אני לא יודע מה הפרטים

שלי טל מירון: התיקון צריך להיות רוחבי, לא פרטני

שלי טל מירון:  סליחה, אם יש אותה, יש עוד

שלי טל מירון:  מה השטויות האלה? התיקון לחוק צריך להתבצע בצורה רוחבית

חנן פורת: תלוי מתי היה יום הפסקת העבודה

אחוה שיש: אני אגיד לך שלא משנה מה היה היום הקובע שאני לא אהיה זכאית

אחוה שיש:  תן לי להסביר לך

אחוה שיש:  השתחררתי משירות קבע מאוד ארוך בפברואר 2023, טסתי לחצי שנה לטיול עם בן הזוג שלי, וחזרנו לחיים מתוך הבנה שאני חייבת לחזור לעבוד כדי לא לאבד את הזכאות לדמי לידה

אחוה שיש:  הייתי אמורה להתחיל לעבוד מייד אחרי החגים, ובגלל שפרצה מלחמה, לא התחלתי לעבוד

אחוה שיש:  זה פרטני, אבל זה רלוונטי 22 חודשים קדימה

אחוה שיש:       הבנתם את הבעיה ואני רוצה להמשיך ולדבר על בעיה נוספת, שהיא לא פחות חמורה

חנן פורת: אני רק אתייחס, כי כבר העלית את זה

חנן פורת:  המקרה שלך מוכר והוא נבחן

חנן פורת:  אלה הדברים שאני יכול להגיד כרגע

אחוה שיש: תודה

אחוה שיש:  אני חושבת שהפתרון לזה הוא שינוי חוק דמי לידה, כך שתקופת מילואים תיחשב כתקופת אכשרה, כמו שהיא נחשבת לטובת אבטלה

דוד ביטן: זה נכון

אחוה שיש: אין סיבה שיהיה הבדל בין אבטלה לבין דמי לידה

אחוה שיש:  לא סיימתי, ויש לי עוד עניין חשוב

דוד ביטן: לא, לא, זהו

דוד ביטן:  קשור לנושא?     

אחוה שיש: קשור לנושא

דוד ביטן: נו, אז מהר

אחוה שיש: אני אשתחרר ממילואים בחודש שביעי-שמיני בתרחיש אופטימי

אחוה שיש:  אני לא אוכל להיקלט בשוק העבודה, בטח לא במשרה רלוונטית לתחום שיש לי בו ניסיון תעסוקתי, ובטח לא בשכר רלוונטי

אחוה שיש:  אני מגיעה לחפש עבודה מעמדה - - -     

דוד ביטן: אמרתי שהרבה נופלים בין הכיסאות

דוד ביטן:  זה לא נושא שקשור לישיבה

אחוה שיש: אני מבקשת מכם לבחון את הארכת חופשת הלידה

דוד ביטן: לא, אני לא אבחן את זה

דוד ביטן:  זה לא נושא שהוא בסמכות הוועדה שלי

אלון שוסטר: אנחנו נטפל בזה בהמשך

אלון שוסטר:  לא נוותר על זה

דוד ביטן: מישהו עוד רוצה? ביטוח לאומי, אני מבקש שביום רביעי הבא תביאו לנו תשובה על העניין שהיא העלתה

דוד ביטן:  לא פרטני אלא באופן כללי

חנן פורת: אבל זה מקרה יוצא דופן

דוד ביטן: אם זה לא משליך על הכלל, אין לי בעיה

דוד ביטן:  אבל אם צריך לעשות תיקון, תביאו אותו לפחות לתקופת המלחמה

חנן פורת: תקופת המילואים נכללת בתוך תקופת האכשרה

חנן פורת:  זה הכלל, זה החוק

אחוה שיש: לא בדומה לאבטלה

דוד ביטן: למה את מפריעה? זה לא קשור לאבטלה, זה קשור לדמי לידה

חנן פורת: בתנאי שהיום הקובע של הפסקת העבודה היה בתקופה שהיא כבר עבדה

חנן פורת:  אם היום הקובע, היום שהיא הפסיקה לעבוד, היה בתקופת המילואים, כמו במקרה הזה, ואין לה גם 15 חודשים - - -     

דוד ביטן: זה עניין פרטני, אתה אומר? זה לא קשור לכלל?     

חנן פורת: זה מקרה חריג

דוד ביטן: אז תביאו פתרון, ותגידו אם זה נפתר

דוד ביטן:  שבוע ימים מספיק כדי לפתור בעיה, נכון? לא צריך בשביל זה שנים

סא"ל שיר אבינועם: שלום, אני סגן אלוף במילואים, מילואימניקית בעצמי

סא"ל שיר אבינועם:  אני מגויסת מה-7 באוקטובר וגם אימא לשלוש בנות

סא"ל שיר אבינועם:  אני מייצגת פה את צה"ל, את אגף כוח אדם בהקשרים שדיברנו עליהם, בדגש על הארכת חופשת הלידה

סא"ל שיר אבינועם:  קודם כול, צריך להבין שנתנו מענים ויש פה כמה סוגיות שעלו

סא"ל שיר אבינועם:  אני לא רוצה להתייחס נקודתית לכל מקרה, אבל נתנו מענים במסגרת קרן הסיוע

סא"ל שיר אבינועם:  אני מדברת על ה-70 מיליון, ותכף אני אתייחס לקטגוריה השנייה שלה

סא"ל שיר אבינועם:  הגיעו אלינו 6,500 בקשות על אובדן הכנסה של בני ובנות זוג של משרתי המילואים

סא"ל שיר אבינועם:  הקרן שלנו בוחנת כל בקשה כזאת באופן פרטני

סא"ל שיר אבינועם:       אני נמצאת באופן אישי בוועדות חריגים אחת לשבוע, ואנחנו נותנים מענה גם לבני ובנות זוג שלא חזרו לעבודה בגלל הארכת חופשת לידה

סא"ל שיר אבינועם:  הקרן נתנה לזה מענים עד היום

סא"ל שיר אבינועם:  עולות פה כל מיני סוגיות פרטניות חריגות, וחשוב להגיד שלקרן יש מענה גם לסוגיות חריגות, כמו שהגדרת, היושב-ראש, דברים שנופלים בין הכיסאות

סא"ל שיר אבינועם:  אנחנו יודעים לתת מענה פרטני, וכמובן, תלוי אסמכתות

סא"ל שיר אבינועם:  אנחנו מדברים גם באופן אישי במקרים מסוימים עם מי שפונה

סא"ל שיר אבינועם:       לגבי החלטת ממשלה שאושרה השבוע, ובאה לידי ביטוי – חלק מהחלטת הממשלה תבוא לידי ביטוי כבר בימים הקרובים

סא"ל שיר אבינועם:  בהקשר לסוגיה שעלתה פה בוועדה, המענק שמדובר עליו – 10,700 שקל – מוגדר כרגע כמענק חד-פעמי, ואנחנו עובדים עליו בשיתוף עם קבלת נתונים גם מביטוח לאומי ובשיתוף האוצר

דוד ביטן: זה מאושר

דוד ביטן:  אנחנו מדברים על שינוי

לימור סון הר-מלך: אנחנו לא מדברים על זה

סא"ל שיר אבינועם: אני מדברת על מענק חד-פעמי לבני ובנות זוג, כולל בנות זוג לשעבר

לימור סון הר-מלך: אנחנו מדברים פה על הארכת חופשת הלידה, ולא על מענק חד-פעמי

דוד ביטן: ברגע שיחליטו על הארכה, ברור שלא צריך את המענק החד-פעמי, כי הם מקבלים את זה בצורה אחרת

דוד ביטן:  לכן, יש פה שילוב תקציבי וזה יורד מזה

דוד ביטן:  זה לא יהיה מה שאמר ביטוח לאומי

דוד ביטן:  העלות הנוספת תהיה פחות

סא"ל שיר אבינועם: כמובן, אני מחזקת את ההחלטות שמתקבלות פה

סא"ל שיר אבינועם:  חשוב מאוד

דוד ביטן: אם אני אישה בחופשת לידה ואני מקבלת הארכה, אני לא צריכה את המענק החד-פעמי

דוד ביטן:  אני מקבלת כסף לעוד שלושה חודשים

דוד ביטן:  זה לא יהיה 117 מיליון אלא פחות 50 מיליון

דוד ביטן:  לכן, ההחלטה יותר קלה בעניין הזה וחלק מהתקציב קיים

סא"ל שיר אבינועם: בהתייחס לסוגיה של הקבע, אני מייצגת פה את מערך המילואים וזה העיסוק היום-יומי שלי

סא"ל שיר אבינועם:  אני ראש תחום פרט של מערך המילואים

סא"ל שיר אבינועם:  קשה לי להתייחס, אבל אני בטוחה שצה"ל יהיה בעד החלטה כזאת, ואני אעביר את זה הלאה למי שנדרש בתוך צה"ל

חנן פורת: לפי הדברים ששמעתי גם עכשיו וגם קודם, הפתרון הוא דווקא דרך הקרן ולא דרך תיקון חקיקה

חנן פורת:  אולי זה גם יותר פשוט

דוד ביטן: בסדר, תמצאו

סא"ל שיר אבינועם: לא, לא

סא"ל שיר אבינועם:  אני חושבת שזה לא יכול להיות דרך הקרן

סא"ל שיר אבינועם:  זה חייב להיות בחקיקה

סא"ל שיר אבינועם:  הכסף ייגמר מחר בבוקר

דוד ביטן: הינה, הקפצת את העמותה

חנן פורת: יש כבר מענק של 10,700

חנן פורת:  זה כבר קיים ולא מצריך תיקון חקיקה

בן דוד: שלום, אני אימא לשלושה ילדים ובעלי סגן אלוף בשירות קבע

בן דוד:  אני רופאה מתמחה בבית חולים שיבא תל השומר

דוד ביטן: במסגרת הצבא נתנו לך להתמחות שם? את אומרת שאת בקבע, לא?     

בן דוד: לא

בן דוד:  בעלי סגן אלוף בקבע ואני רופאה מתמחה

בן דוד:  כשאני נדרשת פעמיים-שלוש בשבוע לצאת מהבית לתורנות שאורכה 26 שעות, אני אפרט מה המשמעות

בן דוד:  זה אומר שבבוקר אני לא יכולה לקחת את הילדים לגן, אחר הצוהריים אני לא יכולה להחזיר מבית הספר, בלילה אני לא יכולה להשכיב אותם לישון, ולמוחרת שוב אני לא קמה איתם בבוקר בגלל שאני עדיין בעבודה

נעמה כהן: למה ההסתדרות הרפואית לא מבקשת הקלות למתמחות כמוך?      

דוד ביטן: אני רוצה להבין, ב-9 מיליארד מדברים על סיוע כזה, לא? אמרתם שנותנים כל מיני פתרונות לנשים

דוד ביטן:  כרגע זה רק למילואים

בן דוד: מאוד קשה להתחשב במתמחות כי אין תקנים, אין מי שיכסה

בן דוד:  כרגע עלינו ל-10 תורנויות בחודש

בן דוד:  יש מחלקות שעושות 10 תורנויות בחודש, וזה אומר שלוש פעמים בשבוע לצאת מהבית ולא להיות בבית

בן דוד:  אני רק רוצה לסיים עם דוגמה קטנה

בן דוד:  בסוף השבוע האחרון בעלי שוחרר הביתה לסוף שבוע ראשון

בן דוד:  ישבנו לארוחת שישי עם שלושת ילדינו, התקשרו אליו, והוא נאלץ לקום, לעזוב אותנו ולחזור לבסיס

בן דוד:  אני לא יכולה לדמיין מה היה קורה אם הייתי באותו רגע בהתמחות בבית החולים, אחראית על 40 ילדים

בן דוד:  מי אחראי על הילדים שלי?      

דוד ביטן: הבנו את הבעיה

נעמה כהן: למה הארגון היציג שלך, שיש לו כוח לעשות ולהקל עלייך, למה הוא לא מקל עלייך?     

דוד ביטן: רגע, אני רוצה לסכם את זה

דוד ביטן:  אנחנו נוציא מכתב למשרד האוצר, קודם כול, ואני רוצה מכתב גם לוועדת הכספים שתגבה את ועדת הכלכלה

דוד ביטן:  תנסחו לנו את זה

דוד ביטן:  אנחנו נחתים את חברי הכנסת בעניין הזה

דוד ביטן:  אני גם אדבר עם גפני על הגיבוי שהוא צריך לתת, כדי שזה יעבור כמה שיותר מהר

דוד ביטן:  צריך לכלול גם את נשות המילואים וגם את נשות אנשי הקבע במקרה הספציפי הזה, וזה לא תקדים לשום דבר

דוד ביטן:  זה רק לעניין חופשת לידה

קריאה: דמי לידה

דוד ביטן: אני קורא לזה חופשת לידה

דוד ביטן:  דמי לידה, בסדר

דוד ביטן:  מקובל עליי

דוד ביטן:  יש דברים חריגים ששמענו, כמו הנושא של הרופאות והרופאים

דוד ביטן:  באמת צריך לתת לזה מענה מיוחד

דוד ביטן:  ביום רביעי הבא נמשיך את הדיון, אחרי שנקבל תשובות ממשרד האוצר ומביטוח לאומי לעניין הזה

דוד ביטן:  אנחנו נלחץ על זה שהתשובות האלה יספקו אותנו, ונדון במקרים החריגים במסגרת הדיון הבא

ספיר בלוזר: כבוד היושב-ראש, רק דיוק אחד חשוב

ספיר בלוזר:  צריך לוודא שההחלטה שלכם מוחלת מעבר

ספיר בלוזר:  יש לנו נשים שילדו תאומים, שלישיות, שחופשת הלידה שלהן ארוכה יותר

דוד ביטן: כמה יש כאלה? באמת

דוד ביטן:  כמה יש שילדו שלישיות? אני לא מבין

ספיר בלוזר: אני מקווה שכמה שיותר

דוד ביטן: יש שלישיות?     

בן דוד: אני אתן פתרון קטן

בן דוד:  אני צריכה לשלם קרוב ל-12,000 שקל למטפלת

בן דוד:  אם אפשר לדאוג להורים האלה

דוד ביטן: הבנו

דוד ביטן:  לגבי הרופאים, זה לא גוף גדול שצריך את זה

דוד ביטן:  כמה רופאות?      

קריאה: בערך 200 רופאות בשנה

דוד ביטן: נשתדל לטפל גם בזה

דוד ביטן:  אני לא מבטיח שאני אצליח, אבל לגבי חופשת לידה, אנחנו כן נצליח

בן דוד: וכמובן, תקנים לבית החולים כדי שנוכל להפחית תורנויות לאימהות האלה

נעמה כהן: אנחנו העלינו את הבעיה הפרטנית של הרופאות לפני כחודש וחצי

דוד ביטן: האמת שזה לא נושא של ועדת הכלכלה

דוד ביטן:  אני תורם את עצמי פה, אבל הכול בסדר

שלי טל מירון: יושבת-ראש הוועדה לקידום מעמד האישה פנתה לשר הבריאות בעניין

שלי טל מירון:  אנחנו מבינים שיש עניין, אנחנו נטפל בו

קריאה: מה שמקבלים מהכסף זה לא מספיק, זה 3,000 שקל

נעמה כהן: שר הבריאות לא חזר עם תשובות ליושבת-ראש הוועדה

נעמה כהן:  בישיבה האחרונה ביום שני הוא אמר שהוא לא מסוגל לעשות שום דבר בנושא

נעמה כהן:  אין לנו את השר ואין לנו אף אחד

נעמה כהן:  יש לנו רק אתכם

שלי טל מירון: יש לנו אותך, יש לך אותנו ואנחנו נטפל בזה

דוד ביטן: ועדת הכלכלה תרמה את עצמה לנושא נשות המילואים גם בנושא החל"ת וגם עכשיו

דוד ביטן:  אנחנו לא יכולים לפתור את כל הבעיות מכל הסוגים

דוד ביטן:  יש לזה ועדות אחרות

דוד ביטן:  אנחנו תרמנו את עצמנו, אנחנו נתרום את עצמנו בשמחה

דוד ביטן:  אנחנו לא עושים טובה לאף אחד, זה התפקיד שלנו, אבל אלה לא הדברים שאנחנו מטפלים בהם באופן שוטף

דוד ביטן:  בנושא הזה נלך עד הסוף

דוד ביטן:  עשינו את זה בחל"ת ונעשה את זה גם עם חופשת לידה

דוד ביטן:  יש בעיות פרטניות או בעיות ספציפיות, כמו נושא הרופאות – צריך לטפל בזה

דוד ביטן:  אני לא אומר שאנחנו נתחמק מזה; אנחנו נטפל גם בזה

דוד ביטן:  אבל אני לא רוצה שזה יפגע במכלול

דוד ביטן:  המכלול הוא שצריך לסייע להאריך את חופשת הלידה

דוד ביטן:  זאת הבעיה מספר אחת שצריך לטפל בה כרגע

דוד ביטן:  יש לזה עלות תקציבית, ונטפל גם בעלות התקציבית הזאת

דוד ביטן:  אני חושב שגם השרים שמטפלים בזה וגם חברי הכנסת צריכים לתת את הדעת על העניין הזה

דוד ביטן:  אדם שמשרת במילואים בחזית כבר שלושה חודשים, ואשתו בחופשת לידה, מה היא צריכה לעשות? ברור שצריך לעזור לה

דוד ביטן:  אין על זה ויכוח בכלל

קריאה: אדוני היושב-ראש, אני לא דיברתי כי יצאתי

קריאה:  לגבי הרופאות, הארכת חופשת לידה בתשלום – צריך, אבל זה לא פותר את הבעיה כי היית רוצה שאילת תסיים חופשת לידה ותוכל לחזור לעבוד כי אתה צריך בתי חולים

דוד ביטן: אני לא יכול לפתור את הבעיה הזאת

דוד ביטן:  באמת, אני לא יכול להיכנס לזה

קריאה: יש לזה מחיר, יש לזה מחיר

דוד ביטן: יש הרבה בעיות כתוצאה מהמלחמה, אבל אתן צריכות להבין, אנחנו במלחמה

דוד ביטן:  זה לא שאנחנו יכולים לפתור את כל הבעיות

דוד ביטן:  תבינו דבר אחד, ככל שמרחיבים את המעגל התקציבי, בסוף אנשים ישלמו על זה

דוד ביטן:  בסוף מישהו צריך לשלם על זה, וזה אנחנו

דוד ביטן:  תהיה העלאת מיסים, יהיו דברים אחרים ויש גבול למה שאפשר לעזור

דוד ביטן:  צריך להבין את זה

דוד ביטן:  כל אחד צריך לתרום את שלו, וזאת העמדה הבסיסית שלי

דוד ביטן:  לכן, לא תמיד אני מאשר הרבה מאוד בקשות

דוד ביטן:  עכשיו מגדילים את תקציב הביטחון, וצריך להגדיל את תקציב 2024 בקרוב ל-100 מיליארד שקל

דוד ביטן:  אי-אפשר להגדיל אותו רק דרך הגדלת הגירעון, וצריך לראות כמה זמן המלחמה תהיה

דוד ביטן:  דבר שני, יש גבול גם למה שאפשר לעשות

קריאה: זה הציבור הקטן שלנו שגם מטפל בחולים, גם הולך למילואים, גם משלם מיסים, גם מחזיק את המדינה ואין מי שמייצג אותנו

קריאה:  זה לא הגיוני

דוד ביטן: לא נכון, אנחנו מייצגים אתכם עכשיו

קריאה: אולי נלך ללמוד בישיבות, וזה מה שיעזור

קריאה:  לא נשאר כסף

דוד ביטן: לא, לא, לא

דוד ביטן:  אל תובילי אותי לעניין הזה

קריאה: אנחנו לא יכולים לשמוע יותר שאין כסף בשבילנו

דוד ביטן: עם כל הכבוד, אני לא חייב לשמוע את זה, מכיוון שהממשלה כבר נתנה 30 מיליארד שקל רק לדברים האלה, ועוד 100 מיליארד שקל הולכים לתת בתקציב 2024, אז להגיד שלא נותנים ונותנים רק לישיבות? זה לא במקום

דוד ביטן:  מספיק כבר עם זה

דוד ביטן:  תודה, הישיבה הסתיימה